له ايران څخه د افغان کډوالو شړل دوام لري- د طالبانو حکومت
د طالبانو حکومت د کډوالو او ستنېدونکو چارو وزات وايي چې د ایران حکومت د افغان کډوالو جبري ایستل روان ساتلي دي او په خبره یې د ورځې زرګونه افغانان خپل هېواد ته ستنول کېږي.
د دغه وزارت د ورځني راپور په اساس، د روانې زمري میاشتې په لومړیو دریو ورځو کې۳۵۰۰ افغان کډوال له ایران او پاکستان څخه بیرته خپل هېواد ته استول شوي دي د طالبانو د دغه وزارت چارواکي وايي چې یوازې د شنبې په ورځ ۱۰۲۴ افغان کډوال له ایران او پاکستان څخه افغانستان ته ستانه شوي چې ښځې او ماشومان هم پکې شامل دي د دوی په وینا د زمري میاشتې په دویمه او درېیمه ۲۶۵۶ نور افغان کډوال هم له دغه دوو هېوادونو څخه افغانستان ته ستانه شوي دي وايي دا کډوال د نیمروز، د هرات د اسلام‌ قلعۀ او د کندهار د سپین بولدک له لارو ستانه شوي دي. د یاد وزارت د معلوماتو په اساس، د راستنو شویو افغان کډوالو لویه برخه په زور له دغو هیوادونو څخه ایستل شوي دي یاد وزارت ویلي چې افغانستان ته د ستنو شویو کډوالو سره د ملګرو ملتونو لخوا مرسته هم شوې ده خو څه موده مخکې ښاغلي وحیدي همدغه راز ایران ته د ورتلونکو افغانانو په اړه ویلي وو: «هغه افغانان چې ایران ته راځي باید د هېواد د عادي قانون مطابق د ویزو پېسې ورکړي. هغه دوستان چې له افغانستان څخه ایران ته راځي، د بهرنیو چارو وزارت د لارښوونې په اساس او د هغوی د مراجعې ډول ته په کتو ورته ویزه ټاکل شوې او د ویزې اصلي قیمت ترې اخیستل کېږي.» د طالبانو د حکومت چارواکو مخکې هم ویلي وو چې له ایران څخه په اوسط ډول د ورځې ۲۰۰۰ افغان کډوال ستنول کېږي. وايي چې له ستنو شویو افغانانو سره نړیوالې ټولنې او په خاص ډول د کډوالو عالي کمېشنري نقدي مرسته کوي. د طالبانو حکومت ادعا کوي چې په تېرو شاوخوا لسو میاشتو کې ۷۰۰زره افغانان خپل هېواد ته راستانه شوي دي او ۳۵۰زرو نورو ته په خپلو سیمو کې د بېرته ستنېدو زمینه برابره شوې ده. دا په داسې حال کې ده چې ملګري ملتونه وايي په افغانستان کې د طالبانو له بیا واکمن کېدو وروسته، له دغه هېواد څخه د افغانانو وتل زیات شوي او یو شمېر یې هڅه کوي په قاچاقي لارو اروپا ته ځانونه ورسوي. په همدې حال کې ملګري‌ ملتونه وايي د روان کال له پيل راهېسې تر دې دمه، ۳۲۸۰ افغانان له قاچاقي لارو ایټالیا ته رسېدلي‌ دي د ملګرو ملتونو د مهاجرت سازمان وايي چې د تېرې جمعې تر ورځې پورې یوازې ۸۱۲۱ افغانان د مدیترانې د بحیرې له لارې ایټالیا ته رسېدلي‌ دي، وايي دوی‌ خپل ژوند په خطر کې اچولی او دا ستونزمن سفر یې ګاللی دی